**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. június 30-i ülésére)

**TÁRGY: A BÁCS-KISKUN MEGYEI KATASZTRÓFAVÉDELMI IGAZGATÓSÁGGAL KÖTÖTT INGATLANHASZNÁLATI MEGÁLLAPODÁS MEGSZÜNTETÉSE**

Kiskőrös Város Önkormányzata és a Bács-Kiskun Megyei Katasztrófavédelmi Igazgatóság Polgári Védelmi Kirendeltsége között 2009. május 14. napján megállapodás jött létre Kiskőrös Város Önkormányzata tulajdonában lévő Kiskőrös, Petőfi tér 3. sz. alatti irodaház IV. emeletén található 3093/A/76 hrsz-ú, 18 m2 nagyságú, a 3093/A/77 hrsz-ú, 12m2 nagyságú és a 3093/A/78 hrsz-ú 12m2 nagyságú irodahelyiségek, valamint a Petőfi tér 1. sz. alatti ingatlan udvarán lévő raktár és garázsépület 186 m2 hasznos alapterületű raktár épületrészt és a 3139/1 hrsz-ú, a Kiskőrös, Petőfi S. út 7. szám alatti ingatlan alagsorában lévő 15 db tartalék vezetési pont térítésmentes használatba adására vonatkozóan. 2012. január 01. napjától a polgári védelmi feladatellátás átkerült a Bács-Kiskun Megyei Katasztrófavédelmi Igazgatóság hatáskörébe. A Katasztrófavédelmi Igazgatóság a 3093/A/76, 3093/A/77 és a 3093/A/78 hrsz-ú helyiségek helyett a 3090/C/3 hrsz-ú raktár (22,72 m2 nagyságú) és irattár (32,93 m2) megjelölésű, természetben Kiskőrös, Petőfi Sándor tér 1. szám alatt található helyiségek használatára tartott igényt. A Képviselő-testület a 29/2013. számú határozatával, a 2013. március 19. napján kelt ingatlan használati megállapodásban foglaltak alapján Kiskőrös Város Önkormányzata a tulajdonában lévő Kiskőrös, Petőfi S. tér 1. szám alatti – előterjesztés 1. sz. melléklete szerinti alaprajz - 3090/F hrsz-ú albetéten feltüntetett összesen 186 m2 területű raktár és garázs épületrészt, a – előterjesztés 2. számú melléklete szerinti alaprajz - 3090/C/3 hrsz-ú albetéten feltüntetett raktár (22,72 m2) és irattár (32,93 m2), valamint a Kiskőrös, Petőfi S. út 7. szám alatti ingatlan alagsorában lévő 15 db tartalék vezetési pontot adta a Bács-Kiskun Megyei Katasztrófavédelmi Igazgatóság ingyenes használatába.

A Bács-Kiskun Megyei Katasztrófavédelmi Igazgatóság jelezte, hogy a Kiskőrösi Hivatásos Tűzoltóparancsnokság 2020. november 25. napjától a Kiskőrös, 104/23 hrsz-on nyilvántartott, természetben Kiskőrös, Dózsa Gy. út 85. szám alatt megépült új ingatlan területén látja el a tűzoltósággal összefüggő feladatait, így a 3090/C/3 és a 3090/F hrsz-ú albetéten nyilvántartott épületrészek használata feleslegessé vált. A 3191/1 hrsz-on nyilvántartott, természetben Kiskőrös, Petőfi S. út 7. szám alatti, kivett általános iskola, tornacsarnok rendeltetésű ingatlan alagsorában lévő 15 db tartalék vezetési pont ingyenes használatára az Igazgatóság a veszélyhelyzet idején fennálló polgári védelmi feladatainak ellátására továbbra is igényt tart.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. június 25.**

**Domonyi László s.k.,**

 **polgármester**

**HATÁROZAT - TERVEZET**

A Képviselő-testület

1. egyetért Kiskőrös Város Önkormányzata tulajdonában álló Kiskőrös, Petőfi S. tér 1. szám alatti 3090/C/3 hrsz-ú raktár (22,72 m2 nagyságú) és irattár (32,93 m2) megjelölésű, valamint a 3090/F hrsz-ú albetéten feltüntetett összesen 186 m2 területű raktár és garázs épületrész Bács-Kiskun Megyei Katasztrófavédelmi Igazgatóság ingyenes ingatlanhasználati jogának megszüntetésével.
2. egyetért azzal, hogy a 3191/1 hrsz-on nyilvántartott, természetben Kiskőrös, Petőfi S. út 7. szám alatti, kivett általános iskola, tornacsarnok rendeltetésű ingatlan alagsorában lévő 15 db tartalék vezetési pont továbbra is a Bács-Kiskun Megyei Katasztrófavédelmi Igazgatóság ingyenes használatában maradjon, a veszélyhelyzet idején fennálló polgári védelmi feladatainak ellátására tekintettel.
3. felhatalmazza Kiskőrös Város Polgármesterét az ingyenes ingatlanhasználatot módosító megállapodás aláírására.

**Felelős:** polgármester

**Határidő:** értelemszerűen